Cieľom návrhu je transponovať do práva Únie niekoľko opatrení, ktoré prijala Všeobecná rybárska komisia pre Stredozemné more (GFCM) na svojich výročných zasadnutiach v rokoch 2015, 2016 a 2017. GFCM je regionálna organizácia pre riadenie rybárstva zriadená článkom XIV Ustanovujúcej listiny Organizácie OSN pre výživu a poľnohospodárstvo (FAO). Medzi jej hlavné ciele patrí podporovať rozvoj, ochranu, racionálne riadenie a najlepšie využívanie živých morských zdrojov a udržateľný rozvoj akvakultúry v Stredozemnom mori, Čiernom mori a spájajúcich vodách. GFCM má vo svojej oblasti pôsobnosti právomoc prijímať povinné rozhodnutia („odporúčania“). Tieto odporúčania sú v zásade určené zmluvným stranám dohody o GFCM, ale môžu stanovovať aj povinnosti prevádzkovateľov (napr. kapitána plavidla). Odporúčania sa stávajú záväznými do 120 dní od dátumu prvého oznámenia za predpokladu, že neboli vznesené nijaké námietky.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

(5)Na svojom výročnom zasadnutí v roku 2015 komisia GFCM prijala odporúčanie GFCM/39/2015/2 týkajúce sa vytvorenia súboru minimálnych noriem pre rybolov v populáciách druhov žijúcich pri morskom dne v Sicílskom prielive vykonávaný vlečnými sieťami na lov pri dne. Tieto normy obsahujú aj technické ochranné opatrenia týkajúce sa krevety ružovej (Parapenaeus longirostris) a merlúzy európskej (Merluccius merluccius). Časť týchto opatrení sa už nachádza v prílohe III k nariadeniu Rady (ES) č. 1967/2006 o minimálnych referenčných veľkostiach predmetných druhov. Opatrenia týkajúce sa riadenia flotily uvedené v odporúčaní 39/2015/2 by sa však do práva Únie mali implementovať nariadením (EÚ) č. 1343/2011.

(6)Na svojom výročnom zasadnutí v roku 2015 komisia GFCM prijala odporúčanie GFCM/39/2015/3 týkajúce sa vytvorenia súboru opatrení na zabraňovanie nezákonnému, nenahlásenému a neregulovanému (NNN) rybolovu kalkana veľkého (Psetta maxima) v Čiernom mori, na odrádzanie od neho a jeho odstránenie. Na väčšinu týchto opatrení sa už vzťahuje nariadenie Komisie (ES) č. 26/2004, nariadenie Rady (ES) č. 1005/2008, nariadenie Rady (ES) č. 1224/2009, nariadenie (EÚ) č. 1380/2013, nariadenie (EÚ) č. 1343/2011 a vykonávacie nariadenie Komisie (EÚ) č. 404/2011. Niekoľko opatrení týkajúcich sa riadenia flotily, ktoré sú uvedené v odporúčaní 39/2015/2, zatiaľ nie je súčasťou právnych predpisov Únie, a mali by sa teda začleniť do nariadenia (EÚ) č. 1343/2011.

(7)Na svojom výročnom zasadnutí v roku 2016 komisia GFCM schválila odporúčanie GFCM 40/2016/4 týkajúce sa vytvorenia viacročného riadiaceho plánu pre rybolov merlúzy európskej a krevety ružovej v Sicílskom prielive (geografické podoblasti 12 až 16). Na niektoré prvky daného viacročného plánu sa už vzťahuje nariadenie Komisie (ES) č. 26/2004 a nariadenie (EÚ) č. 1380/2013. Niektoré opatrenia uvedené v odporúčaní 40/2016/4 však zatiaľ nie sú súčasťou právnych predpisov Únie, a mali by sa teda začleniť do nariadenia (EÚ) č. 1343/2011.

(8)Na svojom výročnom zasadnutí v roku 2017 komisia GFCM prijala odporúčanie GFCM/41/2017/2 týkajúce sa riadenia rybolovu pagela bledého v Alboránskom mori (geografické podoblasti 1, 2, 3) počas dvojročného prechodného obdobia. Operatívnym cieľom daného odporúčania je udržiavať rybolovnú úmrtnosť pagela bledého na úrovni dohodnutých preventívnych referenčných bodov a čím skôr dosiahnuť alebo udržiavať maximálny udržateľný výnos.

(9)Na svojom výročnom zasadnutí v roku 2017 komisia GFCM prijala odporúčanie GFCM/41/2017/3 týkajúce sa zriadenia oblasti obmedzenia rybolovu Pomo Jabuka Pit v Jadranskom mori.

(10) Na svojom výročnom zasadnutí v roku 2017 komisia GFCM prijala odporúčanie GFCM/41/2017/4 týkajúce sa viacročného plánu rybolovu kalkana veľkého v geografickej podoblasti 29 (Čierne more). Odporúčanie obsahuje súbor riadiacich opatrení, technických opatrení, opatrení týkajúcich sa flotily a kontrolných opatrení ako súčasť pilotného projektu na boj proti NNN rybolovu kalkana veľkého v Čiernom mori. Na niektoré prvky daného viacročného plánu sa už vzťahuje nariadenie Komisie (ES) č. 26/2004, nariadenie Rady (ES) č. 1005/2008, nariadenie Rady (ES) č. 1224/2009, nariadenie (EÚ) č. 1380/2013, nariadenie (EÚ) č. 1343/2011 a vykonávacie nariadenie Komisie (EÚ) č. 404/2011. Niektoré opatrenia uvedené v odporúčaní 41/2017/4 však zatiaľ nie sú súčasťou právnych predpisov Únie, a mali by sa teda začleniť do nariadenia (EÚ) č. 1343/2011.

(11)Na svojom výročnom zasadnutí v roku 2017 komisia GFCM prijala odporúčanie GFCM/41/2017/5 týkajúce sa vytvorenia regionálneho plánu flexibilného riadenia využívania koralu červeného v Stredozemnom mori.

(12)Na svojom výročnom zasadnutí v roku 2017 komisia GFCM prijala odporúčanie GFCM/41/2017/8 týkajúce sa medzinárodného spoločného programu inšpekcií a dohľadu mimo vôd patriacich do vnútroštátnej právomoci v geografických podoblastiach 12, 13, 14, 15 a 16 (Sicílsky prieliv), na ktorom sa členské štáty môžu v prípade záujmu podieľať. Na zabezpečenie súladu so spoločnou rybárskou politikou prijala Únia právne predpisy, ktorými sa zaviedol systém kontrol, inšpekcií a presadzovania predpisov, ktorého súčasťou je boj proti činnostiam nezákonného, nenahláseného a neregulovaného (NNN) rybolovu. V prvom rade bol nariadením Rady (ES) č. 1224/2009 zriadený systém Únie na kontrolu, inšpekciu a presadzovanie pravidiel s globálnym a integrovaným prístupom, aby sa zaistilo dodržiavanie všetkých pravidiel spoločnej rybárskej politiky. Vykonávacím nariadením Komisie (EÚ) č. 404/2011 sa stanovujú podrobné pravidlá vykonávania nariadenia (ES) č. 1224/2009. Nariadením Rady (ES) č. 1005/2008 bol zriadený systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie. Súčasťou týchto nariadení je aj niekoľko opatrení uvedených v odporúčaní GFCM/41/2017/8. Preto nie je nutné začleniť dané opatrenia do tohto nariadenia. Niektoré opatrenia uvedené v danom odporúčaní však nie sú súčasťou právnych predpisov Únie a mali by sa teda začleniť do nariadenia (EÚ) č. 1343/2011.

(13)Nariadenie (EÚ) č. 1343/2011 by sa preto malo zodpovedajúcim spôsobom zmeniť,

PRIJALA TOTO NARIADENIE:

Článok 1

Zmeny nariadenia (EÚ) č. 1343/2011

Nariadenie (EÚ) č. 1343/2011 sa mení takto:

(1)Článok 3 sa mení takto:

a)Úvodná veta sa nahrádza takto:

„Na účely tohto nariadenia sa okrem pojmov vymedzených v článku 4 nariadenia (EÚ) č. 1380/2013*, článku 2 nariadenia (ES) č. 1967/2006 a článku 4 nariadenia (ES) č. 1224/2009 platí toto vymedzenie pojmov:

–––––––––

(*) Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES, Ú. v. EÚ L 354, 28. 12. 2013, s. 22.

b)dopĺňajú sa tieto písmená e) a f):